ZABAVA 45679, 8.razred

Ah, taj pubertet!

Pubertet, osam slova totalne propasti. Apokalipsa, armagedon, možete upotrijebiti bilo koju imenicu koja opisuje totalnu katastrofu. Da razjasnim, s 12 godina smo bili djeca od kojih se očekuje da uče marljivo i da budu poslušni, a s 13 smo trebali postati ozbiljniji, a tek s 14....

Međutim, kontradiktornostima nikad kraja. Ako se ponašamo ozbiljno, kažu nam da smo premladi, naprotiv, ako „pustimo mozak na pašu” i zabavljamo se, naši roditelji nas odmah ukore uz riječi kako bi već bilo vrijeme da se uozbiljimo. Znanost je izbalansirati svoje ponašanje da bude neka zlatna sredina.Trenutačno je moj najveći neprijatelj žena niska rasta, crne kose, smeđih očiju i blagog izraza lica koje se u trenu pretvara u izraz čiste ljutnje. Pomislili biste da svojom visinom od metar i šezdeset centimetara predstavlja samo praznu prijetnju, ali što ona gubi visinom to svojim temperamentom, koji s može mjeriti s onim od lavice, itekako nadoknađuje. Pogađate, ta osoba je moja majka. Kad se još udruži sa svojom prethodnicom, staricom sijede kose , niskog rasta, ali oštrog i britkog jezika i čelične tvrdoglavosti, jedino što mi preostaje jest stisnuti se poput palačinke, otići u svoje sklonište i nadati se da će invazija na mene uskoro proći. Prije nekoliko godina, kada je još moj brat bio meta njihovih glasova, mislila sam da se ja nikad neću naći na njegovom mjestu, ali eto grdno sam se prevarila. Nemojte brzo uskakati na taj vlak misli, ja jesam dobra, ali oni pronalaze mane i u najmanjim sitnicama: primjerice torba koja slučajno ostane na stolici, naravno Ivanina krivnja,svjetlo koje slučajno ostane upaljeno u hodniku, naravno Ivanina krivnja..

Mislim da su ovi primjeri sasvim dostatni da dobijete uvid u moj svakodnevni tijek događanja. A tek prijatelji..Neki ih imaju mnogo, neki premalo, ali važno je imati onog jednog ispred kojeg se možete ponašati tako da i ludom kupusu predstavljate konkurenciju. Ovaj dio života obilježavaju problemi, svađe , ljubomore, nerazumijevanje, ali znam da će sve to proći kad odrastemo, a mi ćemo , barem u mom slučaju, ostati isti disfunkcionalni mi , ali budimo iskreni bismo li željeli biti drugačiji?

1. zaporka ZABAVA 45679, 8. razred

2. ime i prezime učenika Ivana Grgičević

3. naslov rada Ah, taj pubertet!

4. razred 8.razred

5. naziv škole OŠ Jelsa

6. ime i prezime mentora Ivana Belić Mustapić

7. potpis mentora

8. adresa škole Jelsa 161, 21465 Jelsa otok Hvar, 021/761-030

9. potpis ravnatelja škole